|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Тэма: Паняцце пра складаназлучаны сказ. Сродкі сувязі частак у складаназлучаных сказах**  **Мэты:** фарміраваць паняцце пра складаназлучаны сказ, яго будову, значэнне, ужыванне; выпрацоўваць уменне распазнаваць па сродках сувязі такія моўныя адзінкі ў тэксце, адрозніваць ад простых сказаў з аднароднымі членамі; абазначаць графічна злучнікі на мяжы частак складаназлучанага сказа, падкрэсліваць граматычныя асновы і выдзяляць злучнікі, што звязваюць аднародныя члены; удасканальваць уменне інтанаваць складаназлучаныя сказы, вызначаць межы іх частак; складаць схемы. Фарміраваць культуру вуснага і пісьмовага маўлення вучняў, выхоўваць добразычлівыя адносіны да навакольнага асяроддзя і людзей, да прыроды*.*  **Абсталяванне**: прэзентацыя “Паняцце пра складаназлучаны сказ”, карткі-заданні,тэставыя заданні  **Эпіграф:**  О хараство асенніх дзён празрыстых, Бязгутарнасць прыроды і спакой. Ўрачыста полем з пушчаў залацістых Прыйшла туга і пала над вадой.  А там застыла яснасць даляў чыстых Над цёмнай рунню й чорнай цаліной, І холад лёгкі ў косах прамяністых Разліла сонца хваляй нежывой.  [Уладзімір Жылка](http://listapad.ru/authors/uladzimir-zhylka)  **Тып урока**: урок набыцця новых ведаў  **ХОД УРОКА**  **1.Арганізацыйны момант**.  ***Уступнае слова настаўніка.***  Такія цудоўныя радкі пра казачную пару года сказаў Уладзімір Жылка. І не толькі ён у сваіх творах звяртаўся да апісання восені. Зараз на самой справе цудоўная пара, якая зазірнула і ў наш клас, зачароўваючы сваімі фарбамі , гукамі,  падштурхоўваючы да глыбокіх роздумаў.  Рыса, якая адрознівае многіх пісьменнікаў, - гэта магчымасць віртуозна карыстацца словам, рознымі сінтаксічнымі канструкцыямі, якія дапамагаюць выказаць складаныя думкі, перажыванні, пачуцці. І многія з нас могуць дасягнуць падобных вышынь, але гэтаму трэба вучыцца. І сёння, знаёмячыся з творамі беларускіх мастакоў слова, *з ўзорам  і мэтай выкарыстання складаных сказаў у мастацкіх тэкстах, будовай складаназлучаных сказаў, сродкамі сувязі частак у дадзеных сказах, будзем вучыцца адрозніваць складаназлучаныя сказы ад простых з аднароднымі членам, будаваць схемы сказаў,характарызаваць сродкі сувязі частак складаназлучаных сказаў.* **2. Актуалізацыя ведаў**  Але спачатку давайце ўзновім веды пра асноўныя віды складаных сказаў. (Запаўненне сляпой схемы)  Складаныя сказы  З адным відам сувязі частак            з рознымі відамі сувязі частак  ?                           бяззлучнікавыя  ?                      ?    Даць характарыстыку прапушчаным відам складаных сказаў.  **3. Новы матэрыял**  Работа па тэме ўрока.  Прачытайце тэкст. Вызначце тэму і галоўную думку тэксту, вызначце, да якога стылю належыць.  *(1)У кастрычніку прыроду агортвае своеасаблівы сум і туга. (2)З дрэў асыпаецца апошняя лістота, і яе суцэльны рознакаляровы дыван густа ўкрывае адсырэлую зямлю. (3) Неба зацягваецца хмарамі, і цярушыць дробны дождж.*  *(4)Але надвор’е ў кастрычніку пераменлівае і неаднастайнае. (5) То ідуць працяглыя дажджы, то ўсталююцца амаль летнія дзянькі. (6)Сонца засвеціць шчыра і ласкава, і неба ачысціцца ад хмар, здзівіўшы празрыстым паветрам.*  *( Тэма – прырода ў канцы кастрычніка.*  *Ідэя - ёсць асаблівая прыгажосць ў зменлівасці надвор’я  восенню,што навявае своеасаблівы сум і тугу.*  *Стыль – мастацкі.*  -      Я спадзяюся: вы заўважылі, што ў тэксце ўжыты сказы рознай будовы. Ваша задача – пабудаваць схемы сказаў.   |  |  | | --- | --- | | 1, 4, 6 | 2, 3, 6 | | О і О | [   ], і  [   ]. | | О і О | [   ], і  [   ]. | | [О і О ] , і [   ]. | [О і О ] , і [   ]. |   -      1 варыянт. Запісаць нумары простых сказаў з аднароднымі членамі, пабудаваць схему сказа.(1 4 6)  -      2 варыянт. Запісаць нумары складаных сказаў,часткі якіх звязаны злучнікам і, пабудаваць схему сказа.(2 3 6)  -      Чаму двойчы быў названы 6 сказ.  -      Што можам сказаць пра пастаноўку коскі перад адзіночным злучнікам і ў простым сказе і складаным.  -      Чаму не выпісалі 5 сказ? Запіс сказа на дошцы, вызначэнне граматычных асноў, сродку сувязі частак. ( Вывад: складаны сказ, часткі якога раўнапраўныя, звязаныя размеркавальным злучнікам то-то).  -      Ці можам мы складаныя сказы, ужытыя ў тэксце, назваць складаназлучанымі?  А каб адказаць на гэта пытанне, нам трэба вызначыць, які сказ называецца складаназлучаным. Выкажыце свае меркаванні.  Кошык ідэй  Складаназлучаны сказ – гэта …   Работа з тэкстам падручніка  Складаназлучаны сказ – гэта сказ, у якім 2 ці больш частак звязаны злучальнымі злучнікамі.  *Узнаўленне  ведаў пра злучальныя злучнікі:*  Злучнік – службовая часціна мовы, якая служыць для сувязі сінтаксічных адзінак( членаў сказа, частак  **Аднатыпныя і разнатыпныя часткі ў складаназлучаных сказах**   |  |  | | --- | --- | | Аднатыпныя | Разнатыпныя | | 1. Нагадваюць сабой два (ці болей) двухсастаўныя сказы: *Жанкі жалі сярпамі жыта, а мужчыны дакошвалі куп'істую сенажаць.* | Адна частка нагадвае сваёй будовай двухсастаўны сказ, а другая — аднасастаўны: *Пайшоў доўгачаканы дождж, і ў паветры пасвяжэла.* | | 2. Нагадваюць сабой два (ці болей) аднасастаўныя сказы: *На дварэ імжыла, і ў хаце было няўтульна.* |  |   **Фізкультхвілінка**  - Вы, напэўна, крыху стаміліся?  Адкладзіце ручкі, сядзьце зручней, заплюшчыце вочы і ўявіце:  *Ярка свеціць сонца, дуе лёгкі ветрык.*  *Я ўдыхаю чыстае паветра.*  *Калыхаюцца травы на лугах.*  *Над маёй галавою кружаць птушкі.*  *Мне хораша і прыемна.*  *Я хачу жыць у згодзе з прыродай, з людзьмі...*  *Я хачу жыць у згодзе з сабою...*  - Расплюшчыце вочы, працягваем працу.  Арфаграфічная размінка.  Настаўнік. Цяпер я буду чытаць вам сцвярджэнні, якія могуць быць правільнымі   ці памылковымі. Калі вы згодны са сказаным, папляскайце ў далоні.  1. У слове «таўсташчокі » пасля т пішам а. (Вучні пляскаюць у далоні.)  2.У слове «мотакрос» пасля м пішам о. (Вучні пляскаюць у далоні.)  3. У слове «мовазнаўчы” пасля м пішам а.  4.У слове «высокаідэйны» пасля с пішам о. (Вучні пляскаюць у далоні.)  **4.Замацаванне**  1.Вусная работа практ. 64 .  2. Работа ў парах практ. 65 .  Прыказкі 1-4,7 адпавядаюць будове складаназлучаных сказаў.   3. Работа па варыянтах практ .66.  Зноў выпаў снег, а па цаліку´\* яшчэ ніхто не вывеў след*.* 2. Ішла над ціхім лесам поўня, і расы чакалі верас*).* 3. Усе дарогі вядуць не ў Рым, а ўсе дарогі вядуць да мамы*.* 4. Дрыготка шапоча лістота, і вятрыска нямее над гаем.  **5.Падагульненне**  **Тэставыя заданні па тэме«Складаназлучаныясказы:будова,значэнне,ужыванне»**  **1.Адзначце**[**складаназлучаныя сказы**](https://e-vedy.adu.by/mod/glossary/showentry.php?eid=15935&displayformat=dictionary)**з аднатыпнымі часткамі: Выберыце адзін ці некалькі адказаў:**  1.. За домам хавалася альтанка, а крыху далей месціліся гараж ды лазня (А. Камісарава).  2. Трава не адолела пляц, а хвалю занесла на бераг (Ю. Голуб).  3. 3) Жоўтым вокам рамонка здаецца паўдзённае сонца, і пялёсткаў-аблокаў вакол яго россып ляжыць (В. Міхно).  4. Хутка наўкола закружаць завеі, і завітаюць к нам белыя дні (А. Жыгуноў).  5. Зімою елку засыпала снегам, і разлапістыя галіны яе абвісалі, як звялыя, пад яго цяжарам (Л. Арабей).  **2.Адзначце [складаназлучаныя сказы](https://e-vedy.adu.by/mod/glossary/showentry.php?eid=15935&displayformat=dictionary" \o "Слоўнік моўных і маўленчых тэрмінаў: складаназлучаныя сказы):Выберыце адзін ці некалькі адказаў:**  1. Хлапчукі памчаліся на дарогу, а Хведар застаўся (І. Грамовіч).  2. Час не мяняе людзей, але ў паводзінах іх заўсёды нешта зыначвае, дадае ці выкрэслівае (К. Камейша).  3. Савіч быў расчараваны, усведамляючы, што вёска памірае (У. Гаўрыловіч).  4. Савіч быў расчараваны, усведамляючы, што вёска памірае (У. Гаўрыловіч).  5. Празвінеў званок, і неўзабаве ў клас увайшла Ніна Мікалаеўна (Я. Бяганская).  **3.Адзначце [складаназлучаныя сказы](https://e-vedy.adu.by/mod/glossary/showentry.php?eid=15935&displayformat=dictionary" \o "Слоўнік моўных і маўленчых тэрмінаў: складаназлучаныя сказы) з разнатыпнымі часткамі:**  Выберыце адзін ці некалькі адказаў:  1. Хмары не відно было, а грымоты набліжаліся (І. Грамовіч).  2. Адышла каляровая восень, а зімы ў гэтым годзе не будзе (Г. Аўчыннікава).  3. На дварэ неўпрыкмет пачало вечарэць, а хутка і ў пакой упаўзла цемра (Я. Галубовіч).  4. Недзе забрахаў сабака, і ўсе думкі абарваліся (Ян Скрыган).  5. Ліст плыў побач з лодкай, ды нечакана за кармой закруціўся вір, імкліва зацягнуў ліст у мутную глыбіню (Я. Конеў).  **4.Адзначце [складаназлучаныя сказы](https://e-vedy.adu.by/mod/glossary/showentry.php?eid=15935&displayformat=dictionary" \o "Слоўнік моўных і маўленчых тэрмінаў: складаназлучаныя сказы) са [спалучальнымі сэнсавымі адносінамі](https://e-vedy.adu.by/mod/glossary/showentry.php?eid=16401&displayformat=dictionary" \o "Слоўнік моўных і маўленчых тэрмінаў: спалучальнымі сэнсавымі адносінамі) паміж часткамі:** Выберыце адзін ці некалькі адказаў:  1. Яшчэ цвітуць мае сады, і свет такі яшчэ дзівосны (М. Башлакоў).  2. Апоўдні падзьмуў цёплы паўднёвы вецер, і ад яго подыхаў снег пачаў хутка асядаць (Я. Бяганская).  3. Сіні ветрык прыўсміхаецца мне на высокім верасе, а ў кошыку маім толькі пару лісічак ды сумнаватая чырвоная сыраежка (К. Камейша).  4. Не то лістота шапаціць, не то дождж ідзе.  5. За святочны стол і песня сядзе, а яна — вясёлы госць (М. Маляўка).  **5.Адзначце [складаназлучаныя сказы](https://e-vedy.adu.by/mod/glossary/showentry.php?eid=15935&displayformat=dictionary" \o "Слоўнік моўных і маўленчых тэрмінаў: складаназлучаныя сказы) з [супраціўнымі сэнсавымі адносінамі](https://e-vedy.adu.by/mod/glossary/showentry.php?eid=16430&displayformat=dictionary" \o "Слоўнік моўных і маўленчых тэрмінаў: супраціўнымі сэнсавымі адносінамі) паміж часткамі: Выберыце адзін ці некалькі адказаў:**  1. Спыніўся тралейбус, і ўсе пасажыры выйшлі на вуліцу (І. Грамовіч).  2. Дрыготкі агеньчык грамнічнае свечкі трымціць, а воск сцякае слязамі (Т. Сямёнава).  3. То урач кансультаваў бабулю, то медсястра ёй прапаноўвала нейкую мікстуру.  4. Лодкі цяпер былі блізка, ля самага берага, але адсюль, ад гэтых сосен, яны ўсё яшчэ былі малымі (В. Гігевіч).  5. Часам выгляне на часінку сонейка, ды тут жа закрые прагал неба тоўсты шэры пласт лёгкага туману (А. Пальчэўскі).  **6.Адзначце [складаназлучаныя сказы](https://e-vedy.adu.by/mod/glossary/showentry.php?eid=15935&displayformat=dictionary" \o "Слоўнік моўных і маўленчых тэрмінаў: складаназлучаныя сказы) з [размеркавальнымі сэнсавымі адносінамі](https://e-vedy.adu.by/mod/glossary/showentry.php?eid=16353&displayformat=dictionary" \o "Слоўнік моўных і маўленчых тэрмінаў: размеркавальнымі сэнсавымі адносінамі) паміж часткамі:Выберыце адзін ці некалькі адказаў:**  1. І пчала цалуе кветку, і зайздрошчу я пчале (К. Камейша).  2. Або дзяўчына ўдумліва чытала кнігу, або яна знаходзілася ў сваіх мроях.  3. На лета студэнты раз’язджаліся па сваіх хатах, і дом заставаўся пусты (Г. Васілеўская).  4. Ці гэта ўжо досвітак, ці месяц так ярка свеціць? (Ян Скрыган).  5. Максім стаяў на беражку і ўсё глядзеў на крынічку, а яна, ціхая і спакойная, срэбным кутасікам шылася між кустоў вербалозу (Я. Галубовіч).  **7.Адзначце [складаназлучаныя сказы](https://e-vedy.adu.by/mod/glossary/showentry.php?eid=15935&displayformat=dictionary" \o "Слоўнік моўных і маўленчых тэрмінаў: складаназлучаныя сказы), у якіх правільна пастаўлены знакі прыпынку паміж часткамі: Выберыце адзін ці некалькі адказаў:**  1. Нагрэтае паветра мроіцца, і хаты і ага[род](https://e-vedy.adu.by/mod/glossary/showentry.php?eid=16484&displayformat=dictionary)ы як плаваюць усё роўна… (В. Гігевіч).  2. Лёгкі вецер – і бярозы хораша-знаёма шамацяць… (І. Шамякін).  3. Каласяцца жыты ля старога гасцінца і гамоніць разложысты дуб ля мяжы... (В. Максімовіч).  4. Месяц разліваў святло або зоркі так ярка гарэлі.  5. Пасля здаровага сну і ўмывання твар яе быў ясны, а вочы свяціліся (І. Грамовіч).  **8.Адзначце [складаназлучаныя сказы](https://e-vedy.adu.by/mod/glossary/showentry.php?eid=15935&displayformat=dictionary" \o "Слоўнік моўных і маўленчых тэрмінаў: складаназлучаныя сказы), у якіх на месцы пропускаў трэба паставіць коску:Выберыце адзін ці некалькі адказаў:**  1. Аляксей убачыў першыя хаты \_ і сэрца зашчымела, застукала ва ўнісон яго хвалюючым пачуццям (У. Гаўрыловіч).  2. Паруе духмяна гарбата \_ і [словы](https://e-vedy.adu.by/mod/glossary/showentry.php?eid=15929&displayformat=dictionary" \o "Слоўнік моўных і маўленчых тэрмінаў: словы) кладуцца ў радок (Р. Малахоўскі).  3. А ты сабрала з іх [лістоў] букет \_ і пацяплеў адразу свет (У. Мазго).  4. Мой твар лагодзіць веснавое вецце \_ і зверху сонца гладзіць пакрысе (М. Дукса).  5. Яшчэ ў лугах зялёная раса \_ і раніцою вецер коціць хвалі (А. Жыгуноў).  **9. Запішыце [складаназлучаны сказ](https://e-vedy.adu.by/mod/glossary/showentry.php?eid=15935&displayformat=dictionary" \o "Слоўнік моўных і маўленчых тэрмінаў: складаназлучаны сказ), правільна пунктуацыйна аформіўшы яго:**  Зрэдку плёсне шчупак і кругамі разыдзецца крышталь па вадзе. (П. Пруднікаў).  **6.Падвядзенне вынікаў**   1. Якія сказы называюцца складаназлучанымі? 2. Колькі граматычных частак можа быць у складаназлучаным сказе? 3. Назавіце сродкі сувязі частак складаназлучанага сказа.   Так, на прыкладзе тэкстаў, прысвечаных восені, мы прасачылі за асаблівасцямі складаназлучанага сказа, яго будовай, сродкамі сувязі частак. Вызначылі, што складаназлучаныя сказы дапамагаюць больш плаўнаму, вобразнаму, паслядоўнаму стварэнню маляўнічых карцін прыроды.  **7.Дамашняе заданне** пар.10, практ.68,69 (на выбар)  **8.Выстаўленне адзнак**  **9. Рэфлексія**  Працягні любыя два меркаванні:   1. Мне здаецца, што ў гэтай тэме галоўным з’яўляецца… 2. На ўроку мяне асабліва здзівіла і ўразіла тое, што… 3. Для мяне гэта тэма складаная, таму што… 4. Да пачатку ўрока я думаў(ла), што…, цяпер мяркую, што… |